b'\n_START_ARTICLE_\nVlado Bu\xc4\x8dkovski\n_START_PARAGRAPH_\nVlado Bu\xc4\x8dkovski (makedoniaksi \xd0\x92\xd0\xbb\xd0\xb0\xd0\xb4\xd0\xbe \xd0\x91\xd1\x83\xd1\x87\xd0\xba\xd0\xbe\xd0\xb2\xd1\x81\xd0\xba\xd0\xb8, s. 2. joulukuuta 1962 Skopje) on pohjoismakedonialainen poliitikko. H\xc3\xa4n oli Pohjois-Makedonian eli tuolloisen Makedonian tasavallan p\xc3\xa4\xc3\xa4ministeri 15. joulukuuta 2004 l\xc3\xa4htien elokuuhun 2006. H\xc3\xa4n oli puolustusministeri toukokuusta 2001 marraskuuhun 2001 ja uudelleen marraskuusta 2002 joulukuuhun 2004. H\xc3\xa4n oli Makedonian sosiaalidemokraattisen liiton (SDSM) johtaja._NEWLINE_H\xc3\xa4n suoritti alemman korkeakoulututkinnon oikeustieteess\xc3\xa4 Skopjessa 1986, ylemm\xc3\xa4n 1991 ja v\xc3\xa4itteli tohtoriksi 1998. H\xc3\xa4n toimi osatasavaltansa parlamentin asiantuntijana 1987\xe2\x80\x931988 ja ty\xc3\xb6skenteli yliopistolla vuodesta 1998. Varaprofessoriksi h\xc3\xa4net nimitettiin 2003. Bu\xc4\x8dkovski oli keskusvaalilautakunnan j\xc3\xa4sen 1998\xe2\x80\x932000 ja Skopjen kaupunginvaltuuston puheenjohtaja 2000\xe2\x80\x932001._NEWLINE_H\xc3\xa4net nimitettiin puolustusministeriksi Ljub\xc4\x8do Georgievskin laajapohjaiseen hallitukseen toukokuussa 2001, ja h\xc3\xa4n katkoi tointa SDSM:n Branko Crvenkovskin toisessa hallituksessa 1. marraskuuta 2002 alkaen. Kun Crvenkovski voitti ennenaikaiset presidentinvaalit huhtikuussa 2004. H\xc3\xa4nen seuraajansa Hari Kostov erosi yll\xc3\xa4tt\xc3\xa4en jo marraskuussa ja Bu\xc4\x8dkovskista tuli 26. marraskuuta puolueensa johtaja ja hallituksen muodostaja. H\xc3\xa4n otti kahdeksan Kostovin ministerin lis\xc3\xa4ksi mukaan kymmenen uutta ja otti tavoitteekseen kehitt\xc3\xa4\xc3\xa4 maan EU- ja NATO-integraatiota.'